18. 8. 86 Επίσημη Εφημερίδα των Ευρωπαϊκών Κοινοτήτων Αριθ. C 207/27 
Γνωμοδότηση για την πρόταση οδηγίας κανονισμού (ΕΟΚ) του Συμβουλίου για 
τροποποίηση του κανονισμού (ΕΟΚ) αριθ. 1408/71 περί του τρόπου εφαρμογής των 
συστημάτων κοινωνικής ασφάλισης στους μισθωτούς, στους μη μισθωτούς και στα μέλη 
των οικογενειών τους που διακινούνται εντός της Κοινότητας, και του κανονισμού (ΕΟΚ) 
αριθ. 574/72 περί του τρόπου εφαρμογής 
(86/C 207/09) 
Διαδικασία 
Στις 25 Απριλίου 1986 το Συμβούλιο αποφάσισε να ζητήσει από την Οικονομική και 
Κοινωνική Επιτροπή, σύμφωνα με το άρθρο 198 της συνθήκης για την ίδρυση της 
Ευρωπαϊκής Οικονομικής Κοινότητας, να γνωμοδοτήσει για την παραπάνω πρόταση 
κανονισμού. 
Το τμήμα κοινωνικών υποθέσεων,στο οποίο ανατέθηκε η προετοιμασία των σχετικών 
εργασιών της ΟΚΕ, υιοθέτησε τη γνωμοδότηση του στις 15 Μαΐου 1986 με βάση την 
εισηγητική έκθεση του κ. Pearson. 
Κατά τη 237η σύνοδο ολομέλειας της (συνεδρίαση της 21ης Μαΐου 1986), η Οικονομική και 
Κοινωνική Επιτροπή υιοθέτησε την ακόλουθη γνωμοδότηση κατά πλειοψηφία, Ι ψήφο κατά 
και 1 αποχή: 
1. Η ΟΚΕ σημειώνει ότι κατάρτισε γνωμοδότηση 
(ΕΕ αριθ. C 344 της 31ης Δεκεμβρίου 1985) για τις 
προτεινόμενες από την Επιτροπή τροποποιήσεις στον 
κανονισμό (ΕΟΚ) αριθ. 1408/71 του Συμβουλίου, οι 
οποίες αφορούν τα συστήματα κοινωνικής ασφάλισης 
των μισθωτών, των μη μισθωτών και των μελών των 
οικογενειών τους που διακοινούνται εντός της Κοινό­
τητας. Η Επιτροπή προτείνει τις τροποποιήσεις αυτές 
αφού έλαβε υπόψη της την εμπειρία από τη λειτουργία 
των συστημάτων και τις σημερινές ανάγκες. 
2. Η ΟΚΕ εκφράζει την ικανοποίηση της για τη 
σημερινή πρόταση και θεωρεί ότι οι τροποποιήσεις 
είναι σημαντικές και συμφωνούν με τις τροποποιήσεις 
που αναφέρονται πιο πάνω. Αφορούν τα συστήματα 
κοινωνικής ασφάλισης που εφαρμόζονται σ1 εκείνους 
τους πολίτες της Κοινότητας οι οποίοι ασκούν ταυτό­
χρονα μισθωτή ή μη μισθωτή δραστηριότητα στο 
έδαφος δύο ή περισσότερων κρατών μελών. Θεωρεί ότι 
οι συγκεκριμένοι όροι εφαρμογής είναι εξαιρετικά 
τεχνικοί και πολύπλοκοι, εγκρίνει όμως τις προτάσεις 
ως προς την αρχή τους. Η ΟΚΕ αδυνατεί να σχολιάσει 
ικανοποιητικά το κάθε επιμέρους στοιχείο όπως θα 
έκανε κανονικά, λόγω του σύντομου χρόνου που έχει 
στη διάθεση της. 
3. Η ΟΚΕ αναγνωρίζει ότι οι τροποποιήσεις είναι 
αναγκαίες για να μην υπάρξει απώλεια των οφελημάτων που απολαμβάνουν οι δικαιούχοι και συμφωνεί ως προς 
το ότι πρέπει να ισχύουν αναδρομικά από την 1η 
Ιανουαρίου 1986. 
4. Η ΟΚΕ αναγνωρίζει ότι οι ελλείψεις του κανονι­
σμού (ΕΟΚ) αριθ. 1408/71 ήταν σχεδόν αδύνατο να 
είχαν προβλεφθεί και συμφωνεί με τη βασική συλλογι­
στική των τροποποιήσεων κατά την οποία κάθε αλλαγή 
στα άρθρα ή στα παραρτήματα του κανονισμού τείνει να 
ευνοήσει το διαμεθοριακό εργαζόμενο προκειμένου να 
διατηρηθεί η ελεύθερη διακίνηση των εργαζομένων και 
των ειδικευμένων επαγγελματιών εντός της Κοινότητας 
και να αναγνωρισθούν τα νόμιμα προνόμια των δικαιού­
χων. 
5. Η ΟΚΕ επισημαίνει ότι οι τροποποιήσεις στον 
κανονισμό που διέπει τα συστήματα κοινωνικής ασφά­
λισης είναι πολύπλοκες και πολύ λεπτομερείς. Με 
ικανοποίηση πληροφορήθηκε ότι σύντομα θα εκδοθεί 
ένα έγγραφο όπου θα παρουσιάζονται με απλό τρόπο οι 
υποχρεώσεις και τα δικαιώματα των πολιτών των 
κρατών μελών που διακινούνται και εργάζονται εντός 
της Κοινότητας. Οι κατευθυντήριες οδηγίες θα πρέπει 
να διανεμηθούν σε όλες τις αρμόδιες υπηρεσίες 
κοινωνικής ασφάλισης των κρατών μελών το συντομό­
τερο δυνατό. 
Βρυξέλλες, 21 Μαΐου 1986 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση σχετικά με την πρόταση κανονισμού (ΕΟΚ) του Συμβουλίου που τροποποιεί 
τον κανονισμό (ΕΟΚ) αριθ. 3626/82 για την εφαρμογή στην Κοινότητα της σύμβασης για 
το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση 
(86/C 207/10) 
Στις 24 Απριλίου 1986, το Συμβούλιο αποφάσισε, σύμφωνα με το άρθρο 198 της συνθήκης για 
την ίδρυση της Ευρωπαϊκής Οικονομικής Κοινότητας, να ζητήσει τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση κανονισμού.